cyanic-selkie/wikianc huggingface dataset:
Σταθερά του Μπόλτσμαν
Ιστορία
«Αυτή η σταθερά αναφέρεται συχνά ως σταθερά του Μπόλτσμαν, αν και, όσο μπορώ να γνωρίζω, ο ίδιος ο Μπόλτσμαν δεν την εισήγαγε ποτέ — μια παράδοξη κατάσταση πραγμάτων, η οποία μπορεί να ερμηνευθεί εκ του ότι ο Μπόλτσμαν, όπως φαίνεται από τις κατά καιρούς δηλώσεις του, δεν σκέφθηκε ποτέ τη δυνατότητα να διεξαγάγει μια ακριβή μέτρηση της σταθεράς.»
Τιμή σε διάφορες μονάδες
Το 2017 οι ακριβέστερες μετρήσεις της σταθεράς του Μπόλτσμαν γίνονταν με ακουστική θερμομετρία αερίου, κατά την οποία μετρείται η ταχύτητα του ήχου ενός μονοατομικού αερίου μέσα σε έναν θάλαμο σχήματος τριαξονικού ελλειψοειδούς, με χρήση μικροκυμάτων και ηχητικών συντονισμών. Αυτή η δεκαετής προσπάθεια έγινε με διαφορετικές τεχνικές σε αρκετά εργαστήρια και αποτελεί έναν από τους ακρογωνιαίους λίθους του επανορισμού των θεμελιωδών μονάδων του SI το 2019. Με βάση αυτές τις μετρήσεις η Επιτροπή Δεδομένων για την Επιστήμη και την Τεχνολογία (CODATA) συνέστησε την τιμή 1,380649 × 10−23 J⋅K−1 ως την τελική πρότυπη και αναλλοίωτη πλέον τιμή της σταθεράς για χρήση από το Διεθνές σύστημα μονάδων.
Επειδή η k είναι μία σταθερά αναλογίας μεταξύ της θερμοκρασίας και της ενέργειας, η αριθμητική της τιμή εξαρτάται από την επιλογή των μονάδων για την ενέργεια και τη θερμοκρασία. Η πολύ μικρή τιμή της σταθεράς σε μονάδες SI σημαίνει ότι μία μεταβολή στη θερμοκρασία κατά 1 K μεταβάλλει κατά ένα μικρό ποσό την ενέργεια ενός σωματιδίου. Η μεταβολή κατά έναν βαθμό Κελσίου είναι εξ ορισμού η ίδια με τη μεταβολή κατά 1 K. Η χαρακτηριστική ενέργεια kT είναι ένας όρος που απαντάται σε πολλές σχέσεις της φυσικής.
Η σταθερά του Μπόλτσμαν θέτει επίσης μία σχέση μεταξύ της θερμοκρασίας και του μήκους κύματος (η διαίρεση του hc/k με ένα μήκος κύματος δίνει μία θερμοκρασία), με ένα μικρόμετρο να αντιστοιχεί σε 14.387,77 K, και μία σχέση μεταξύ θερμοκρασίας και ηλεκτρικής τάσεως (πολλαπλασιάζοντας την τάση με k σε μονάδες eV/K), με ένα volt να αντιστοιχεί σε 11.604,519 K. Ο λόγος αυτών των δύο θερμοκρασιών, 14387,77 K/11.604,519 K ≈ 1,239842, είναι η αριθμητική τιμή του γινομένου hc σε μονάδες eV⋅μm.
Μονάδες Πλανκ
Η σταθερά του Μπόλτσμαν παρέχει μία αντιστοίχιση από τη χαρακτηριστική μικροσκοπική ενέργεια E στη μακροσκοπική κλίμακα θερμοκρασιών
T = E⁄k
. Στην έρευνα της φυσικής χρησιμοποιείται συχνά ένας άλλος ορισμός: Θέτοντας k = 1, προκύπτουν οι μονάδες Πλανκ (ή φυσικές μονάδες μετρήσεως) για τη θερμοκρασία και την ενέργεια. Σε αυτό το πλαίσιο, η θερμοκρασία μετρείται ισοδύναμα σε μονάδες ενέργειας και η σταθερά του Μπόλτσμαν δεν εμφανίζεται.
Η σχέση ισοκατανομής για την ενέργεια που συνδέεται με κάθε κλασικό βαθμό ελευθερίας γράφεται τότε απλώς ως Η χρήση των φυσικών μονάδων απλοποιεί πολλές σχέσεις της φυσικής. Σε αυτή τη μορφή ο ορισμός της θερμοδυναμικής εντροπίας συμπίπτει με τον ορισμό της πληροφοριακής εντροπίας: όπου Pi είναι η πιθανότητα της κάθε μικροκαταστάσεως.
Εξωτερικοί σύνδεσμοι
Μπολτσμαν Σταθερα Μπολτσμ Σταθερα Μπολτσμ
Σαν Χοσέ Έρθκουεϊκς (1974-1988)
Η Σαν Χοσέ Έρθκουεϊκς ήταν μια επαγγελματική, ποδοσφαιρική ομάδα. Ιδρύθηκε το 1974 και διαλύθηκε το 1988. Έδρα της ομάδας ήταν το Spartan Stadium|, χωρητικότητας 18155 θεατών. Συμμετείχε στην NASL (1974–1984), στην MISL (1982–1983) και στην WSA (1985–1988).
Εξωτερικοί σύνδεσμοι
Κατηγορία:Σαν Χοσέ Έρθκουεϊκς Κατηγορία:Ποδοσφαιρικές ομάδες ΗΠΑ Κατηγορία:Ιδρύσεις ποδοσφαιρικών ομάδων το 1974
Μστισλάβ Α΄ του Κιέβου
Ο Μστισλάβ Α΄ Βλαντιμίροβιτς o μέγας, ρωσ. Мстислав Владимирович Великий (1 Ιουνίου 1076 - 14 Απριλίου 1132) από τον Οίκο των Ρουρικιδών ήταν πρίγκιπας τού Νόβγκοροντ (1088-93, 95-1117), τού Ροστόβ (1093-1095) και μεγάλος πρίγκιπας του Κιέβου (1125-1132). Περιγράφεται στις Νορβηγικές σάγκες ως Χάραλντ, όνομα που οφείλεται στον πάππο του Χάρολντ Β΄ της Αγγλίας· το χριστιανικό του όνομα ήταν Θεόδωρος.
Βιογραφία
Ήταν ο πρωτότοκος γιος τού Βλαντίμιρ Β΄ Μονομάχου μεγάλου πρίγκιπα τού Κιέβου και της Γκύθα των Ουέσσεξ, κόρης τού Χάρολντ Β΄ της Αγγλίας.
Ως διάδοχος τού πατέρα του κυβέρνησε το Μεγάλο Νόβγκοροντ (1088-1093, 1095-1117)· έπειτα έγινε συγκυβερνήτης του στο Μπέλγκοροντ Κιέβσκι. Τον διαδέχθηκε το 1125. Ανήγειρε πολλούς ναούς στο Νόβγκοροντ, από τους οποίους ο καθεδρικός του Αγ. Νικολάου (1113) και ο καθεδρικός της μονής του Αγ. Αντωνίου (1117) επιζούν ως τις ημέρες μας. Επίσης οικοδόμησε τον ταφικό ναό του Οίκου του στο Μπερέστοβο και τον ναό της Παναγίας στο Πόντιλ.
Παύλος Ιωάννου (πανεπιστημιακός)
thumb|250px|«Εγχειρίδιον χειρουργικής», 1884 Ο Παύλος Ιωάννου (1824 - 1897) ήταν Έλληνας καθηγητής του Πανεπιστημίου Αθηνών και ιατρός.
Μστισλάβ Α΄ του Κιέβου
Βιογραφία
Η ζωή του αναλώθηκε σε σταθερή αντιπαράθεση με τους Κουμάνους (1093, 1107, 1111, 1129), τους Εσθονούς (1111, 1113, 1116, 1130) τους Λιθουανούς (1131) και τους πρίγκιπες τού Πολότσκ (1127, 1129). Το 1096 νίκησε τον εξάδελφο τού πατέρα του Ολέγκ του Τσέρνιγοβ στον ποταμό Κολόκσα, αλλά αυτό έγινε αφορμή για εχθρότητα μεταξύ των απογόνων τους. Ήταν ο τελευταίος ηγεμόνας όλων των Ρώσων· όταν απεβίωσε, "οι περιοχές των Ρώσων διαμερίστηκαν", όπως αναφέρει ο χρονικογράφος.
Οικογένεια
Νυμφεύτηκε πρώτα το 1095 τη Χριστίνα των Στένκιλ, κόρη τού Ίνγκε Α΄ της Σουηδίας και είχε τέκνα:
Παύλος Ιωάννου (πανεπιστημιακός)
Βιογραφικά στοιχεία
Γεννήθηκε στην Καστοριά το 1824 και κατάγονταν από την Κορησό. Η οικογένειά του με το επώνυμο «Σιδέρης» ή «Σιούτας» είχε καταγωγή από τη Νικολίτσα (σήμερα στην Αλβανία). Σπούδασε ιατρική στο Πανεπιστήμιο Αθηνών. Εξειδικεύτηκε στην ανατομία, στη Γερμανία και στη χειρουργική, στη Γαλλία.
Μστισλάβ Α΄ του Κιέβου
Οικογένεια
Το 1122 απεβίωσε η Χριστίνα και το ίδιο έτος ο Μστισλάβ Α΄ έκανε δεύτερο γάμο, με τη Λιουμπάβα των Σαβίντιτς, κόρη τού Ντμίτρι ευγενούς από το Νόβγκοροντ. Είχε τέκνα:
Πηγές
Κατηγορία:Ρουρικίδες
Παύλος Ιωάννου (πανεπιστημιακός)
Βιογραφικά στοιχεία
Το 1858 αναγορεύτηκε Διδάκτορας Ιατρικής από το Πανεπιστήμιο Αθηνών με τη μελέτη του «Περί της αυτομάτου του ανθρωπίνου σώματος καύσεως». Το 1868 εκλέχτηκε έκτακτος καθηγητής ιατρικής στο Πανεπιστήμιο Αθηνών στη συνέχεια το 1877 διορίστηκε τακτικός καθηγητής και το 1883 του ανατέθηκε η Διεύθυνση του Νοσοκομείου Αφροδισίων Νοσημάτων. Διετέλεσε πρύτανης του Πανεπιστημίου Αθηνών κατά το ακαδημαϊκό έτος 1891-1892 και δίδαξε ως το τέλος της ζωής του. Απεβίωσε μετά από μακρά νόσο στον Πειραιά, στις 5 Οκτωβρίου 1897.
Συγγράμματα
Άφησε πλούσιο συγγραφικό έργο και δημοσίευσε πλήθος ιατρικών βιβλίων και μελετών. Ορισμένα από αυτά είναι:
Πηγές
Κατηγορία:Έλληνες ανατόμοι Κατηγορία:Καθηγητές Εθνικού και Καποδιστριακού πανεπιστημίου Αθηνών Κατηγορία:Πρυτάνεις Εθνικού και Καποδιστριακού πανεπιστημίου Αθηνών Κατηγορία:Έλληνες χειρουργοί
Κύπελλο Κυπελλούχων Ευρώπης ποδοσφαίρου 1974-75
Την περίοδο 1974-75 το Κύπελλο Κυπελλούχων Ευρώπης κατέκτησε η ΦΚ Ντιναμό Κιέβου κερδίζοντας στον τελικό την Φερεντσβάρος.
Πρώτος γύρος
Η Ένωσις Νέων Παραλιμνίου αποσύρθηκε λόγω της πολιτικής κατάστασης στην Κύπρο.
Εξωτερικοί σύνδεσμοι
Κατηγορία:Κύπελλο Κυπελλούχων Ευρώπης
Εκλογές στη Γουινέα
Στη Γουινέα διεξάγονται εκλογές για πρόεδρο και για κοινοβούλιο. Το πολίτευμα της χώρας είναι Προεδρική Δημοκρατία.
1968
Την 1η Ιανουαρίου 1968 πρόεδρος εξελέγη ξανά ο Αχμέντ Σεκού Τουρέ από το κόμμα Δημοκρατικό Κόμμα της Γουινέας- Αφρικανικός Δημοκρατικός Συναγερμός, χωρίς αντίπαλο. Η προσέλευση στις κάλπες ήταν 99,7%.
1974
Στις 27 Δεκεμβρίου 1974 διεξήχθησαν γενικές εκλογές και πρόεδρος επανεξελέγη χωρίς αντίπαλο ο υποστηριζόμενος από το κόμμα Δημοκρατικό Κόμμα της Γουινέας- Αφρικανικός Δημοκρατικός Συναγερμός Αχμέντ Σεκού Τουρέ (100% των ψήφων). Ταυτόχρονα έγιναν και βουλευτικές εκλογές.
1982
Ο πρόεδρος Αχμέντ Σεκού Τουρέ από το Δημοκρατικό Κόμμα της Γουινέας επανεξελέγη στις προεδρικές εκλογές που έγιναν στις 9 Μαΐου 1982. Ο Τουρέ ήταν ο μοναδικός υποψήφιος και βρέθηκαν 8 άκυρα ή λευκά ψηφοδέλτια. Το μονοκομματικό καθεστώς τερματίστηκε το 1990. Η συμμετοχή στις εκλογές του 1982 διαμορφώθηκε στο 98,8%.
2003
Προεδρικές εκλογές διεξήχθησαν στις 21 Δεκεμβρίου του 2003. Ο Λανσάνα Κοντέ εξελέγη ξανά πρόεδρος με ποσοστό 95,6% έναντι 4,4% για τον Μαμανού Μπογιέ Μπαρί του κόμματος Ένωση για την Εθνική Πρόοδο (Union pour le progrès national). Τα μεγάλα κόμματα της Αντιπολίτευσης δεν έλαβαν μέρος στις εκλογές. Ο Λανσάνα ορκίστηκε για άλλη μία προεδρική θητεία στις 19 Ιανουαρίου 2004.
1946, 1952 και 1957
Εκλογές για Εδαφική Συνέλευση διεξήχθησαν το 1946, το 1952 και το 1957. Στις εκλογές που έγιναν στις 31 Μαρτίου 1957 το Δημοκρατικό Κόμμα της Γουινέας-Αφρικανικός Δημοκρατικός Συναγερμός κέρδισε 56 έδρες από τις συνολικά 60 στη συνέλευση. Η συμμετοχή ήταν 60,3%.
1968
Οι βουλευτικές εκλογές του 1968 διεξήχθησαν την Πρωτοχρονιά, ταυτόχρονα με τις προεδρικές εκλογές. Οι υποψήφιοι για τις 75 έδρες επελέγησαν από λίστα.
1974
Οι εκλογές του 1974 διεξήχθησαν ταυτόχρονα με τις προεδρικές της ίδιας χρονιάς. Το μοναδικό νόμιμο πολιτικό κόμμα Δημοκρατικό Κόμμα της Γουινέας-Αφρικανικός Δημοκρατικός Συναγερμός κέρδισε τις 75 από τις συνολικά 150 έδρες στην εθνοσυνέλευση.
1980
Στις 27 Ιανουαρίου 1980 διεξήχθησαν βουλευτικές εκλογές με το Δημοκρατικό Κόμμα της Γουινέας-Αφρικανικός Δημοκρατικός Συναγερμός να αποτελεί το μοναδικό νόμιμο πολιτικό κόμμα. Έλαβαν μέρος 210 υποψήφιοι για ισάριθμες έδρες (ο αριθμός τους αυξήθηκε από τις 150). Η συμμετοχή ήταν της τάξεως του 95,69%.
1995
Οι πρώτες πολυκομματικές βουλευτικές εκλογές από την ανεξαρτησία της χώρας διεξήχθησαν στις 11 Ιουνίου 1995. Έλαβαν μέρος 21 κόμματα με 846 υποψηφίους, που διεκδίκησαν 114 έδρες. Στις εκλογές κέρδισε το Κόμμα Ενότητας και Προόδου με 71 έδρες. . Η συμμετοχή ήταν 61,9%.
2002
Στις βουλευτικές εκλογές που διεξήχθησαν στις 30 Ιουνίου 2002 το Κόμμα Ενότητας και Προόδου του Λανσάνα Κοντέ κέρδισε ποσοστό 61,57% των ψήφων και εξασφάλισε 85 έδρες από τις συνολικά 114 στην Εθνοσυνέλευση.
!style="background-color:#E9E9E9" align=left|Κόμματα !style="background-color:#E9E9E9" align=right|Ψήφοι !style="background-color:#E9E9E9" align=right|% !style="background-color:#E9E9E9" align=right|Έδρες Parti Démocratique de Guinée-Rassemblement Démocratique Africain'')
2013
Στις βουλευτικές εκλογές που διεξήχθησαν στις 28 Σεπτεμβρίου 2013, το κόμμα του προέδρου Αλφά Κοντέ Συναγερμός του Λαού της Γουινέας (RPG) κέρδισε την πλειοψηφία των εδρών στην Εθνοσυνέλευση, με 53 επί συνόλου 114. Ωστόσο, δεν κατάφερε να πάρει την αυτοδυναμία παρότι οι σύμμαχοί του κέρδισαν επιπρόσθετα 7 έδρες. Τα κόμματα της αντιπολίτευσης έλαβαν 53 έδρες και οι ηγέτες τους κατήγγειλαν νοθεία.
1945
Στις 21 Οκτωβρίου 1945 διεξήχθη δημοψήφισμα στη Γουινέα, ως τμήμα ενός ευρύτερου δημοψηφίσματος στη Γαλλία για ένα νέο σύνταγμα. Η συμμετοχή ήταν 73,5%. Το πρώτο ερώτημα με 98,1% υπερψηφίστηκε (να συσταθεί Συντακτική Συνέλευση).
1946
Δύο δημοψηφίσματα για σύνταγμα διεξήχθησαν το 1946. Στο πρώτο (5 Μαΐου 1946) το νέο σύνταγμα καταψηφίστηκε με ποσοστό 51% και στο δεύτερο (13 Οκτωβρίου 1946) το προτεινόμενο σύνταγμα καταψηφίστηκε ξανά από το 53,7% των ψηφοφόρων.
1958
Άλλο ένα δημοψήφισμα, στο πλαίσιο της Γαλλικής Ένωσης, έγινε στις 28 Σεπτεμβρίου 1958. Μαζί με τον Νίγηρα η Γουινέα ήταν το μόνο έδαφος όπου ένα μεγάλο πολιτικό κόμμα έκανε εκστρατεία υπέρ του "όχι" στο σύνταγμα. Τελικά ήταν το μόνο έδαφος που ψήφισε υπέρ της ανεξαρτησίας. Στις 19 Οκτωβρίου το Δημοκρατικό Κόμμα της Γουινέας-Αφρικανικός Δημοκρατικός Συναγερμός διέκοψε τους δεσμούς με τον Αφρικανικό Δημοκρατικό Συναγερμό, τα μέλη του οποίου ήταν υπέρ της συνέχισης των δεσμών με τη Γαλλία. Περισσότερο από το 95% των ψηφοφόρων καταψήφισαν το σύνταγμα, με συμμετοχή 85,5%.
1990
Σε δημοψήφισμα που έγινε στις 23 Δεκεμβρίου 1990 εγκρίθηκε το νέο σύνταγμα με ποσοστό 98,7% και με συμμετοχή 97,4%.
2001
Ένα ακόμα δημοψήφισμα έγινε στις 11 Νοεμβρίου 2001 για νέο σύνταγμα. Το 98,36% των ψηφοφόρων ενέκρινε το σύνταγμα, παρότι η αντιπολίτευση δεν έλαβε μέρος σε ένδειξη διαμαρτυρίας. Με το νέο σύνταγμα η θητεία του Προέδρου αυξήθηκε από τα 5 στα 7 χρόνια. Η συμμετοχή διαμορφώθηκε στο 87,2%.
Παραπομπές
*
Εζέν Μπουντέν
Ο Εζέν Μπουντέν (Eugène Louis Boudin, Ονφλέρ, 12 Ιουλίου 1824 – Ντωβίλ, 8 Αυγούστου 1898) ήταν Γάλλος τοπιογράφος και θαλασσογράφος, θεωρούμενος πρόδρομος του ιμπρεσσιονισμού.
Βιογραφία
Γιος ναυτικού που αποσύρθηκε και έγινε ιδιοκτήτης καταστήματος χαρτοπωλείου και κορνιζών πινάκων ζωγραφικής, ο Μπουντέν είχε την ευκαιρία να γνωρίσει ζωγράφους που δούλευαν στην περιοχή (μεταξύ των οποίων ο Ζαν Φρανσουά Μιγέ και ο Τομά Κουτύρ) οι οποίοι τον ενεθάρρυναν ν΄ακολουθήσει το καλλιτεχνικό στάδιο.
Στα εικοσιδύο του εγκατέλειψε το κατάστημα κι αφοσιώθηκε στην ζωγραφική. Ταξίδεψε στο Παρίσι και στη Φλάνδρα, και το 1850 κέρδισε μια υποτροφία που του επέτρεψε να εγκατασταθεί στο Παρίσι.
Τα χαρακτηριστικά των έργων του
Έντονα εντυπωσιασμένος από τους Ολλανδούς ζωγράφους, ακολούθησε τη συμβουλή του Γιόχαν Γιόνγκκιντ να ζωγραφίζει σε ανοικτό χώρο (en plein air) και την μετέδωσε στον νεαρό τότε προστατευόμενό του Κλωντ Μονέ.
Ο Μπουντέν ζωγράφισε παραλιακές σκηνές και θαλασσινά τοπία της βορείου Γαλλίας και ήταν υπέρμαχος της άμεσης απεικόνισης της φύσης. Τα έργα του χαρακτηρίζονται από την μεγάλη σημασία που έδινε στην απόδοση της φωτεινότητας του ουρανού. Θεωρείται σύνδεσμος μεταξύ της γενιάς του Κορό και των ιμπρεσσιονιστών.
Στη γενέτειρά του Ονφλέρ (Honfleur) βρίσκεται το Μουσείο Εζέν Μπουντέν (Musée Eugène Boudin).
Παραπομπές
Κατηγορία:Γάλλοι ζωγράφοι
Μιχαήλ Εμμανουήλ Ροδοκανάκης
Ο Μιχαήλ (Μισέλ) Εμμανουήλ Ροδοκανάκης (Michel Emmanuel Rodocanachi, 1821 - 1901) ήταν ένας Έλληνας έμπορος και τραπεζίτης στο Λονδίνο, πρόσωπο με μεγάλη επιρροή.
Οι γονείς του ήταν πλούσιοι έμποροι στη γενέτειρά τους, τη Χίο, απόγονοι των αρχοντικών οικογενειών Ροδοκανάκη, Βλαστού και Μαυροκορδάτου. Μετά τη Σφαγή της Χίου εγκαταστάθηκαν στη Μασσαλία, όπου και επανίδρυσαν την εφοπλιστική και εμπορική επιχείρησή τους με την επωνυμία Rodocanachi Sons & Co..
Αναγνωρίζοντας τη σημασία της παρουσίας στην αγορά του Λονδίνου, έστειλαν το 1830 τον γιο τους Μιχαήλ εκεί ως αντιπρόσωπο των συμφερόντων τους. Εκεί ο Μιχαήλ συνεργάσθηκε με άλλα μέλη της οικογένειας που εμπορεύονταν σιτηρά στην Οδησσό, την Αγία Πετρούπολη, την Ιταλία και τη Μασσαλία. Το 1853 επέστρεψε στη Μασσαλία για να παντρευτεί την Αριάδνη Μιχ. Πετροκοκκίνου.
Στο Λονδίνο έγινε μέλος της Baltic Exchange και, με τη βοήθεια και άλλων μελών της ελληνικής διασποράς, ιδίως των Αδελφών Ράλλη, αγόρασε πλοία για τη μεταφορά των σιτηρών που εμπορευόταν και ίδρυσε εταιρείες όπως τη Royal Automobile Club Buildings Co..
Αυτή η οικονομική υποδομή του έδωσε την ευκαιρία να ιδρύσει μαζί με τους Πετροκόκκινο και Σκυλίτση την Imperial Bank και την Τράπεζα Αθηνών. Ακόμα και όταν η Imperial bank αγοράσθηκε από τη Midland Bank, ο γιος του Μιχαήλ, ο Εμμανουήλ Ροδοκανάκης (1855–1932) «κληρονόμησε» τη διεύθυνσή της μαζί με τις άλλες οικογενειακές εταιρείες.
Ο Μιχαήλ Εμμ. Ροδοκανάκης υπήρξε ενεργό μέλος της ελληνορθόδοξης κοινότητας του Λονδίνου και συγκέντρωσε χρήματα για την ανέγερση του εκεί καθεδρικού ναού της Αγίας Σοφίας. Στα τελευταία χρόνια της ζωής του μετακόμισε στο Γουόρθινγκ καθώς η υγεία του χειροτέρευε, όπου και ονόμασε την οικία του «Χίος», αλλά τελικά πέθανε στο Λονδίνο και είναι θαμμένος μαζί με τον γιο του Εμμανουήλ στο εκεί Κοιμητήριο του Γουέστ Νόργουντ.
Πηγές-εξωτερικοί σύνδεσμοι
Ροδοκανακης Μιχαηλ Ροδοκανακης Μιχαηλ Κατηγορία:Οικογένεια Ροδοκανάκη
Mark IX
Ένα βρετανικό θωρακισμένο όχημα μάχης του Α' Παγκοσμίου Πολέμου, το  Mark IX ήταν το πρώτο εξειδικευμένο των τεθωρακισμένων οχημάτων μεταφοράς προσωπικού στον κόσμο.
Ανάπτυξη
Κατά τις πρώτες δράσεις με άρματα, κατέστη σαφές ότι το πεζικό συχνά δεν μπορούσε να συμβαδίσει με τα άρματα όχι επειδή οι πεζοί στρατιώτες ήταν πολύ αργοί - τα ίδια τα άρματα μπορούσαν να κινηθούν μόνο σε έναν ρυθμό περπατήματος - αλλά επειδή οι πεζοί στρατιώτες παρέμεναν ευάλωτοι σε εχθρικά πυρά, αν και τα άρματα είχαν εφευρεθεί για να λύσουν αυτό το μεγάλο πρόβλημα. Σε πολλές περιπτώσεις, οι θέσεις που αποκτήθηκαν με μεγάλο κόστος εξανεμίζονταν λόγω έλλειψης πεζικού για την παγίωση. Θεωρήθηκε αυτό το πρόβλημα θα μπορούσε να λυθεί με συγκέντρωση μερικών στρατιωτών πεζικού σε κάθε άρμα. Αλλά σύντομα έγινε σαφές ότι η ατμόσφαιρα μέσα ήταν τόσο κακής ποιότητας ώστε αυτοί οι στρατιώτες αρρώσταιναν και αν δεν έχαναν τις αισθήσεις τους εντελώς, ήταν ανίκανοι για περίπου μία ώρα, μέχρι να συνέλθουν από τα επιβλαβή αέρια κατόπιν εξόδου από το άρμα στον καθαρό αέρα.
Ως εκ τούτου, το καλοκαίρι του 1917, διατάχθηκε να σχεδιαστεί ένα θωρακισμένο όχημα ειδικά για την μεταφορά στρατευμάτων. Η διαδικασία αυτού του σχεδιασμού ήταν περίπλοκη από ένα αίτημα κατά το οποίο το όχημα έπρεπε να είναι εφοδιασμένο με πτερύγια ευστάθειας, μετατρέποντάς το σε ένα πιο σύγχρονο άρμα από το Mark V, σε περίπτωση που ο σχεδιασμός του Mark VIII κατέληγε σε αποτυχία. Αυτός είναι ο λόγος που ο τύπος συνέχισε να ορίζεται ως άρμα, ένα "Mark IX" διαδεχόμενο το Mark VIII. Η απαίτηση αυτή σύντομα έπεσε, και το Σεπτέμβρη του 1917 από την εταιρεία Armstrong, Whitworth & Co. στην Νιούκασλ ξεκίνησε η κατασκευή δύο πρωτοτύπων ενός καθαρού οχήματος μεταφοράς, το οποίο θα μπορούσε επίσης να χρησιμεύσει ως πηγή προμήθειας αρμάτων. Τα πρωτότυπα εγκρίθηκαν το επόμενο έτος. Εκείνη την εποχή είχε γίνει σαφές ότι μια πιθανή εναλλακτική λύση, το άρμα Mark V*, δεν ήταν πραγματικά κατάλληλο για μεταφορά πεζικού. Ως εκ τούτου, διακόσια οχήματα Mark IX παραγγέλθηκε να κατασκευαστούν από την εταιρεία Marshall, Sons & Co στο Gainsborough του Lincolnshire.
Μόνο τρία οχήματα είχαν τελειώσει μέχρι τη στιγμή της ανακωχής, και μόνο 34 δημιουργήθηκαν συνολικά.
Περιγραφή
Καθώς δεν υπήρχε χρόνος για έναν εντελώς νέο σχεδιασμό, το Mark IX βασίστηκε στο Mark V, με αλλοίωση της γάστρας (επιμήκυνση) σε 9,73 m. Ο 150 hp κινητήρας Ricardo κινήθηκε προς τα εμπρός, το κιβώτιο ταχυτήτων στο πίσω μέρος και οι δοκοί ανάρτησης έμειναν έξω εντελώς. Αυτό δημιούργησε έναν εσωτερικό χώρο μήκους 4 μέτρων και 2,45 m πλάτος, χώρο αρκετό για τριάντα (επίσημα ακόμα και πενήντα) στρατιώτες ή δέκα τόνους φορτίου. Για την εξασφάλιση επαρκούς ακαμψίας για το σασί, το δάπεδο ενισχύθηκε από ισχυρές εγκάρσιες δοκούς. Το πεζικό στο εσωτερικό είχε να αντιμετωπίσει τις ράβδους ελέγχου κατά μήκος της οροφής και του άξονα μετάδοσης κίνησης μέσω της μέσης. Δεν προβλέπονταν καθίσματα γι 'αυτούς.
Το κατάλληλο πλήρωμα αποτελείτο από έναν οδηγό που κάθεται στα αριστερά και έναν διοικητή που κάθεται στα δεξιά του (η πρώτη φορά που ένα βρετανικό όχημα δείχνει προσαρμογή στις συνθήκες κυκλοφορίας της Γαλλίας), έναν μηχανικό και έναν πολυβολητή σε μια καταπακτή στο πίσω μέρος. Ένα δεύτερο πολυβόλο είχε τοποθετηθεί στο μπροστινό μέρος. Κατά μήκος κάθε πλευράς του κύτους ήταν οκτώ κενά, μέσω των οποίων οι στρατιώτες θα μπορούσαν να στηρίξουν τα τουφέκια τους, καθιστώντας έτσι το Mark IX, το πρώτο στον κόσμο τεθωρακισμένο όχημα μάχης. Δύο από τα κενά αφορούσαν τις δύο οβάλ πλαϊνές πόρτες σε κάθε πλευρά.
Παρά την χρήση λεπτότερου (10 mm) θώρακα, το βάρος ήταν ακόμη 27 τόνοι και η ταχύτητα μόλις 4 mph (7 χλμ/ώρα). Το άρμα θα μπορούσε επίσης να μεταφέρει προμήθειες σε ένα συρτάρι στην οροφή, πίσω από τον θωρακισμένο πυργίσκο παρατήρησης του διοικητή (που είναι το υψηλότερο σημείο στο 2.64 μέτρα), ενώ μπορούσε να ρυμουλκεί έως και τρία φορτωμένα έλκηθρα.
Ο Rackham προσπάθησε να βελτιώσει τις εσωτερικές συνθήκες βάζοντας ένα μεγάλο σιγαστήρα στην οροφή μαζί με ανεμιστήρες εξαερισμού, όμως δεν υπήρχε ξεχωριστό μηχανοστάσιο. Λόγω αυτής της έλλειψης των στεγανών είναι αμφίβολο κατά πόσον επιτεύχθηκε ο αρχικός στόχος του σχεδιασμού ενός οχήματος ικανού να παρέχει μια διμοιρία πεζικού σε κατάσταση μάχης.
Λειτουργική ιστορία και έργο
Το Mark IX χρησιμοποιήθηκε για μερικά ακόμα χρόνια μετά τον πόλεμο. Ο τύπος ονομάστηκε "Γουρούνι" γιατί το χαμηλό μπροστινό μέρος του άρματος έμοιαζε με το ρύγχος του. Ένα από τα πρώτα τρία χρησιμοποιήθηκε ως ένα θωρακισμένο ασθενοφόρο. Ένα άλλο ανακατασκευάστηκε ως ένα αμφίβιο άρμα από το προσωπικό της βάσης δοκιμών στο Dollis Hill. Ήταν ήδη μεγάλου βάρους, αλλά αυτό βελτιώθηκε με την τοποθέτηση τύμπανων στο μπροστινό μέρος και τις πλευρές. Μακριά ξύλινες σανίδες συνδέθηκαν με τις ερπύστριες και καθώς έφτασαν στην καμπύλη της τροχιάς λειτουργούσαν προωθητικά για το άρμα μέσα στο νερό. Υπάρχει μια προφορική παράδοση ότι αυτό το όχημα ονομάστηκε The Duck (Η πάπια), αλλά υπάρχει έντονη αμφιβολία ως προς την ακρίβειά του.
Το τελευταίο Mark IX σώζεται στο Μουσείο Αρμάτων του Bovington.
Πηγές
Κατηγορία:Στρατιωτικά οχήματα
Εμμανυέλ Σαμπριέ
Ο Εμμανυέλ Σαμπριέ (Alexis Emmanuel Chabrier, Αμπέρ, 18 Ιανουαρίου 1841 - Παρίσι, 13 Σεπτεμβρίου 1894) ήταν Γάλλος ρομαντικός συνθέτης και πιανίστας. Αν και είναι περισσότερο γνωστός για δύο από τα έργα του, España και Joyeuse marche, έγραψε πολλές όπερες, ανάμεσα στις οποίες είναι η όπερα L' Étoile, η οποία γίνεται όλο και πιο δημοφιλής, τραγούδια και κομμάτια στο πιάνο. Αν και αυτά τα έργα ήταν λίγα σε αριθμό, ήταν πολύ καλής ποιότητας και ήταν πηγή θαυμασμού για πολλούς γνωστούς συνθέτες, όπως ο Κλωντ Ντεμπυσσύ και ο Ιγκόρ Στραβίνσκι.
Παραπομπές
Κατηγορία:Γάλλοι συνθέτες Κατηγορία:Γάλλοι πιανίστες Κατηγορία:Συνθέτες του Ρομαντισμού
XXXTentacion
Ο Jahseh Dwayne Ricardo Onfroy' (23 Ιανουαρίου 1998 -  18 Ιουνίου 2018) γνωστός επαγγελματικά ως XXXTentacion, ήταν Αμερικανός ράπερ, τραγουδιστής και τραγουδοποιός. Παρά το γεγονός ότι ήταν μια αμφιλεγόμενη προσωπικότητα λόγω των ευρέως δημοσιευμένων νομικών ζητημάτων του, ο XXXTentacion κατάφερε στη σύντομη καριέρα του να κερδίσει τη λατρεία των θαυμαστών του που τον ακολουθεί ακόμα, μέσω της μουσικής του, στην οποία κυριαρχούσαν ως θέματα η κατάθλιψη και η αποξένωση. Συχνά πιστώνεται από κριτικούς και οπαδούς για τη μουσική του ευελιξία, με τη μουσική του να εξερευνά emo, trap, lo-fi, indie rock, nu metal, hip hop, R&B και punk rock.
Γεννημένος στο Plantation της Φλόριντα, ο XXXTentacion πέρασε το μεγαλύτερο μέρος της παιδικής του ηλικίας στο Lauderhill. Άρχισε να γράφει μουσική αφού απελευθερώθηκε από ένα κέντρο κράτησης ανηλίκων και σύντομα ξεκίνησε τη μουσική του καριέρα στο SoundCloud το 2013, χρησιμοποιώντας στιλ και τεχνικές που δεν ήταν συμβατικές στη ραπ μουσική, όπως παραμόρφωση και βαριά κιθάρα που υποστηρίζονται από όργανα που αντλούν έμπνευση από το τρίτο κύμα emo και grunge. Το 2014, δημιούργησε το underground συγκρότημα Members Only και μαζί με άλλα μέλη του συγκροτήματος έγινε σύντομα μια δημοφιλής φιγούρα στο SoundCloud. Ο XXXTentacion έφτασε στην αναγνώριση με το single "Look at Me". Το πρώτο του άλμπουμ κυκλοφόρησε το 2017 με τον τίτλο "17" και έγινε διπλά πλατινένιο στις ΗΠΑ. Το δεύτερο άλμπουμ του, με τίτλο "?" βγήκε το 2018 και έκανε το ντεμπούτο του στο νούμερο ένα στο Billboard 200, ενώ το κορυφαίο single του άλμπουμ, "Sad!", έφτασε στο νούμερο ένα στο Billboard Hot 100, κάνοντας τον XXXTentation τον πρώτο lead artist που καταφέρνει κάτι τέτοιο μεταθανάτια, μετά από το 1998 όταν το πέτυχε ο The Notorious B.I.G.
Στις 18 Ιουνίου 2018, ο XXXTentacion πυροβολήθηκε σε ηλικία 20 ετών, σε ληστεία σε αντιπροσωπεία μοτοσικλετών στο Deerfield Beach της Φλόριντα. Επιτιθέμενοι εγκατέλειψαν τον άτυχο τραγουδιστή που ήταν μέσα στο αμάξι του αφού έκλεψαν από αυτόν μια τσάντα που περιείχε 50.000 $. Για τη δολοφονία του κατηγορήθηκαν οι Dedrick Williams, Robert Allen, Michael Boatwright και Trayvon Newsome.
Νεανική ζωή
Ο Jahseh Dwayne Ricardo Onfroy γεννήθηκε στις 23 Ιανουαρίου 1998, στο Plantation της Φλόριντα, από ΤζαμαΪκανούς γονείς, Dwayne Ricardo Onfroy και Cleopatra Eretha Dreena Bernard. Ο πατέρας του τον ονόμασε για το τραγούδι του Bob Marley "So Jah Seh" που παρεμβάλλει τον Ιεζεκιήλ. Ο πατέρας και ο παππούς του Onfroy ήταν Rastafarians. Ο XXXTentacion δήλωσε ότι είχε αιγυπτιακή, συριακή, ινδική και πιθανώς ιταλική καταγωγή σε μια συνέντευξη στο The Beat το 2017. Είχε τρία αδέλφια με το ένα να είναι μισό, να μοιράζεται πατρόν. Όταν ο Onfroy ήταν έξι ετών, φέρεται να προσπάθησε να μαχαιρώσει έναν άντρα που προσπαθούσε να επιτεθεί στη μητέρα του και τελικά τέθηκε σε πρόγραμμα νεότητας πριν ζήσει με τη γιαγιά του. Μια πηγή κοντά στην οικογένεια Onfroy αρνήθηκε ότι το φερόμενο περιστατικό μαχαιρώματος συνέβη και δεν επιβεβαιώνεται από αστυνομικές εκθέσεις. Στις αρχές του 2008, όταν ο Onfroy ήταν 10 ετών, ο πατέρας του φυλακίστηκε για εννέα χρόνια στην Αριζόνα με κατηγορίες RICO αφού η Διοίκηση Επιβολής Ναρκωτικών οργάνωσε μια επιχείρηση τσίμπημα. Ο πατέρας του Onfroy απελάθηκε στην Τζαμάικα στα τέλη του 2016. Το ενδιαφέρον του XXXTentacion για τη μουσική ξεκίνησε αρχικά αφού η θεία του τον έπεισε να αρχίσει να παρακολουθεί σχολική χορωδία και αργότερα εκκλησιαστική χορωδία. Κλήθηκε σύντομα από τη χορωδία του σχολείου μετά από επίθεση σε έναν άλλο μαθητή. Ο XXXTentacion παρακολούθησε το Margate Middle School από το οποίο απελάθηκε αργότερα μετά από μια σειρά φυσικών διαφορών. Στη συνέχεια εγγράφηκε στα Sheridan House Family Ministries από τη μητέρα του για πάνω από έξι μήνες. Ο XXXTentacion άρχισε να ακούει nu-metal, hard rock και rap κατά τη διάρκεια του χρόνου του στα Sheridan House Family Ministries, γεγονός που τον οδήγησε να μάθει πώς να παίζει πιάνο και κιθάρα. Ο XXXTentacion παρακολούθησε το Γυμνάσιο του Πίπερ μέχρι να εγκαταλείψει τη δέκατη τάξη. Περιέγραψε τον εαυτό του ως «ακατάλληλο» κατά τη διάρκεια αυτής της περιόδου, αναφέροντας πόσο ήσυχος ήταν παρά το γεγονός ότι ήταν δημοφιλής και συμμετείχε τακτικά σε φυσικές αντιπαραθέσεις. Ο XXXTentacion δεν ήταν ο αθλητικός τύπος και είπε ότι ήταν ανασφαλής και είχε κατάθλιψη κατά τη διάρκεια του χρόνου του στο γυμνάσιο.
Bad Vibes Forever
Η οικογένεια του έχει δηλώσει πως το "Bad Vibes Forever" είναι ο τελευταίος δίσκος του XXXTENTACION, είχε δηλώσει ότι μετά την κυκλοφορία του θα αφοσιωθεί στο να γυρίζει βιντεοκλίπ από το άλμπουμ. Έχει δημιουργήσει ένα βίντεο για τα εξής τραγούδια, (που είχανε συμπεριληφθεί μέσα στον δίσκο):
Παραπομπές
Κατηγορία:Αμερικανοί ράπερ
Τζάκοπο Ποντόρμο
Ο Τζάκοπο Καρούτσι (Jacopo Carucci, 24 Μαΐου 1494 – 2 Ιανουαρίου 1557), γνωστός συνήθως ως Τζάκοπο του Ποντόρμο, Τζάκοπο Ποντόρμο ή απλά Ποντόρμο, ήταν Ιταλός ζωγράφος, από τους κυριότερους εκπρόσωπους του Μανιερισμού. Το έργο του αποτελεί μία βαθιά υφολογική μετατόπιση από την ήρεμη κανονικότητα της προοπτικής που χαρακτήριζε την τέχνη της Αναγέννησης. Είναι διάσημος για τις συστρεφόμενες πόζες, σε συνδυασμό με την ασαφή προοπτική. Οι φιγούρες του συχνά φαίνονται να αιωρούνται σ' ένα απροσδιόριστο περιβάλλον, σαν να μην επηρεάζονται από τους νόμους της βαρύτητας.
Κατοπινά χρόνια
Γρήγορα ο καλλιτέχνης αναδεικνύεται και το 1519 προσλαμβάνεται από τον οίκο των Μεδίκων για να διακοσμήσει την βίλα τους με διάφορα μυθολογικά θέματα. Με την εμφάνιση επιδημίας πανώλης στη Φλωρεντία αποσύρεται στο μοναστήρι του Τάγματος των Καρτουσιανών και διακοσμεί την μονή. Μετά από μερικά χρόνια επιστρέφει στη Φλωρεντία όπου φιλοτεχνεί στο παρεκκλήσι της Σάντα Φελιτσιτά (Santa Felicita) το κατά πολλούς χαρακτηριζόμενο αριστούργημα, την Αποκαθήλωση. Συνέχισε να φιλοτεχνεί στην Φλωρεντία μέχρι το τέλος της ζωής του.
Τα έργα του
Πολλά από τα έργα του καλλιτέχνη έχουν καταστραφεί ή χαθεί. Εκτός από τις σωζόμενες αγιογραφίες του στις διάφορες μονές και εκκλησίες αρκετά έργα του εκτίθενται σε μουσεία και πινακοθήκες.
Ενδεικτικά:
Παραπομπές
Κατηγορία:Ζωγράφοι της Αναγέννησης Κατηγορία:Ιταλοί ζωγράφοι Κατηγορία:Μανιεριστές ζωγράφοι
Σιάτλ Σάουντερς (1974-1983)
Η Σιάτλ Σάουντερς (1974-1983) ήταν επαγγελματική, ποδοσφαιρική ομάδα από το Σιάτλ, ΗΠΑ. Ιδρύθηκε στις 23 Ιανουαρίου 1974 και συμμετείχε στην Νορθ Αμέρικαν Σόκερ Λιγκ, όπου αγωνιζόταν στο Ποδόσφαιρο κλειστού χώρου και στο ποδόσφαιρο. Το 1983 η ομάδα διαλύθηκε. Έδρα της ομάδας ήταν το Μεμόριαλ Στέιντιουμ (Σιάτλ), χωρητικότητας 17.000 θεατών.
Hall of the Mountain King
Το Hall of the Mountain King είναι το τέταρτο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Σεπτέμβριο του 1987 μέσω της δισκογραφικής εταιρείας "Atlantic Records". Επανεκδόθηκε το 1997 από την "Edel Music" με επιπλέον κομμάτι το "Stay", στις 4 Φεβρουαρίου 2002 από την "SPV/Steamhammer" με τις ζωντανές εκτελέσεις του "Hall of the Mountain King" και του "Devastation" και το 2011 από την "Ear Music" με τις ακουστικές έκτελέσεις του "Castles Burning" και του "Somewhere in Time / Alone You Breathe".
Ιστορία του δίσκου
left|thumb|210px|Ο Πωλ Ο'Νηλ Μετά την κυκλοφορία του "Fight for the Rock" το οποίο είχε τραβήξει το συγκρότημα μακρυά από το κλασικό Heavy Metal ύφος τους, οι Savatage αποφάσισαν να επιστρέψουν στο στυλ για το οποίο έγιναν γνωστοί. Με τη συνδρομή του Πωλ Ο'Νηλ, στην παραγωγή αλλά και τη σύνθεση των τραγουδιών, ο οποίος είχε συνεργαστεί με τους Aerosmith στον δίσκο "Live Classics", ηχογράφησαν το "Hall of the Mountain King" το οποίο κυκλοφόρησε στα τέλη Σεπτεμβρίου του 1987 ανεβαίνοντας στο # 116 του Billboard στις Ηνωμένες Πολιτείες.
Ο δίσκος χαιρετίστηκε ως ένα από τα σπουδαιότερα άλμπουμ του είδους, με το "Allmusic" να το βαθμολογεί με τέσσερα αστέρια με άριστα τα πέντε, το "Sputnik Music" να του δίνει μέσο όρο βαθμολογιών 4,1 / 5, το "Metal Archives" 93% και το "Metal Storm" 8,7.
Στο άλμπουμ, και πιο συγκεκριμένα στο κομμάτι "Prelude to Madness" συμπεριλήφθηκε η διασκευή στο "In the Hall of the Mountain King" από το "Peer Gynt" του Έντβαρ Γκρηγκ. Επίσης, στο τραγούδι "Strange Wings" συμμετείχε ο μετέπειτα τραγουδιστής των Black Sabbath, Ρέι Γκίλεν. Αυτός ήταν ο πρώτος δίσκος του οποίου το εξώφυλλο ήταν δημιουργία του Γκάρι Σμιθ.
Για την προώθηση του δίσκου, οι Savatage περιόδευσαν το φθινόπωρο του 1987 στις Ηνωμένες Πολιτείες, κάτι που επανέλαβαν στα τέλη της χρονιάς και τις αρχές της επόμενης, μέχρι και τον Μάιο. Από το νέο δίσκο συμπεριέλαβαν στο set list τους τα τραγούδια "24 Hrs. Ago", "Beyond the Doors of the Dark", "Legions" και "Hall of the Mountain King".
Τραγούδια
1. 24 Hrs. Ago (J.Oliva, C.Oliva, O'Neill) - 4:56
2. Beyond the Doors of the Dark (J.Oliva) - 5:07
3. Legions (J.Oliva, C.Oliva) - 4:57
4. Strange Wings (J.Oliva, C.Oliva, O'Neill) - 3:45
5. Prelude to Madness (Grieg, C. Oliva, O'Neill) - 3:13
6. Hall of the Mountain King (J.Oliva, C.Oliva, Middleton, O'Neill) - 5:55
7. The Price You Pay (C. Oliva, J. Oliva, Wacholz) - 3:51
9. Last Dawn (C. Oliva) - 1:07
10. Devastation (J.Oliva, C.Oliva) - 3:37
Θέσεις τσαρτ
Hall of the Mountain King (άλμπουμ)
Επίσημη κυκλοφορία: 28 Σεπτεμβρίου 1987
Τα μέλη του συγκροτήματος
Το "Hall of the Mountain King" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Savatage Κατηγορία:Άλμπουμ του 1987
Ιζιασλάβ Β΄ του Κιέβου
Ο Ιζιασλάβ Β΄ Μστισλάβιτς, ρωσ. Ізяслав Мстиславич (π. 1096 - 13 Νοεμβρίου 1154) από τον Οίκο των Ρουρικιδών ήταν πρίγκιπας τού Περεγιασλάβλ (1132, 42-45), τού Τούροβ (1132-34) και μεγάλος πρίγκιπας του Κιέβου (1146-49, 51-54).
Βιογραφία
Ήταν γιος του Μστισλάβ Α΄ πρίγκιπα του Νόβγοροντ, Ροστόβ και μεγάλου πρίγκιπα του Κιέβου και της Χριστίνας των Στένκιλ, κόρης τού Ίνγκε Α΄ της Σουηδίας.
Βαπτίστηκε Παντελεήμων. Όταν απεβίωσε ο πατέρας του, ο Οίκος του χωρίστηκε σε δύο κλάδους: τού Ιζιασλάβ Β΄ πριγκίπων του Κιέβου και τού Γιούρι Α΄ τού μακρόχειρος, τού οποίου οι απόγονοι ήταν πρίγκιπες του Βλαντίμιρ και αργότερα της Μόσχας.
Ανέλαβε πρίγκιπας του Περεγιασλάβλ (!132, 43-45), τού Τούροβ (1132-34), τού Ροστόβ (1134), της Βολινίας (!134-42) και μεγάλος πρίγκιπας τού Κιέβου (1146-49, 51-54).
Οικογένεια
Νυμφεύτηκε πρώτα μία αγνώστου ονόματος γυναίκα και είχε τέκνα:
Όταν απεβίωσε η πρώτη του σύζυγος, ο Ιζιασλάβ Β΄ έκανε το 1154 δεύτερο γάμο με την Ρουσουντάν των Μπαγκρατιόνι, κόρη τού Δημητρίου Α΄ της Γεωργίας, αλλά έπειτα από μερικούς μήνες ο Ιζιασλάβ Β΄ απεβίωσε.
Πηγές
Κατηγορία:Ρουρικίδες
Και οι θεοί τρελάθηκαν
Και οι θεοί τρελάθηκαν (The Gods Must Be Crazy), ταινία του 1980. Κωμωδία - περιπέτεια του Jamie Uys. Το 1983 κέρδισε στο Montréal World Film Festival το βραβείο της πιο δημοφιλούς ταινίας. Το 1984 ήταν υποψήφια για καλύτερη ξενόγλωσση ταινία στο France César Award. Την ίδια χρονιά κατέκτησε τη δεύτερη θέση kαλύτερης ξένογλωσσης ταινίας στο Los Angeles Film Critics Association Awards. Τελευταία διάκριση που είχε ήταν το 1985 κερδίζοντας το ειδικό βραβείο για την καλύτερη ξενόγλωσση ταινία στο Young Artist Awards.
Έλληνες Οικολόγοι
Οι Έλληνες Οικολόγοι είναι προσωποπαγές οικολογικό κόμμα, που ιδρύθηκε το 1986 από τον Δημοσθένη Βεργή.
Το πλέον αναγνωρίσιμο στοιχείο του κόμματος του υπήρξαν οι συχνά προκλητικές πολιτικές του αφίσες, οι οποίες κατά καιρούς απεικονίζουν τον ίδιο γυμνό ή με ασυνήθιστες ενδυμασίες. Υποστηρίζει τη νομιμοποίηση της χρήσης κάνναβης και του απεριόριστου γυμνισμού. Η πλειοψηφία των ψηφοφόρων του θεωρείται πως προέρχεται από τους ανθρώπους που εκτιμούν το χιούμορ.
Στις βουλευτικές εκλογές του 2023 πήρε μόνο μία ψήφο από την Α' Αθηνών. Το κόμμα δεν τύπωσε ψηφοδέλτια σε ένδειξη διαμαρτυρίας, ενώ ο ίδιος ο Βεργής παραδέχθηκε πως ψήφισε Νέα Δημοκρατία, όπως και το 2019.
Αμερικανικό Εθνικό Ίδρυμα Προτυποποίησης
Το Αμερικανικό Εθνικό Ίδρυμα Προτυποποίησης (αγγλικά: American National Standards Institute, ANSI) ιδρύθηκε τον Οκτώβριο του 1918 και είναι ένας μη κερδοσκοπικός οργανισμός που εκπροσωπεί περισσότερες από 125.000 εταιρείες και 3,5 εκατομμύρια επαγγελματίες. Ο ANSI έχει την έδρα του στην Ουάσινγκτον και είναι ο αμερικανικός εκπρόσωπος του Διεθνούς Οργανισμού Προτυποποίησης (International Organization for Standardization - ISO) και της Διεθνούς Ηλεκτροτεχνικής Επιτροπής (International Electrotechnical Commission - IEC), μέσω της Εθνικής Επιτροπής Ηνωμένων Πολιτειών (U.S. National Committee - USNC).
Ιστορία
Η ιστορία του ANSI ξεκινά από το 1916. Αρχικά ιδρύθηκε ως Αμερικάνικη Επιτροπή Μηχανικών Προτύπων (American Engineering Standards Committee - AESC). Το 1928 αναδιοργανώθηκε και μετονομάστηκε σε Αμερικανική Ένωση Προτυποποίησης (American Standards Association - ASA) και το 1966 αναδιοργανώθηκε σε Ίδρυμα Προτύπων των Ηνωμένων Πολιτειών Αμερικής (United States of America Standards Institute - USASI). Το 1969 έλαβε την παρούσα ονομασία του ως Αμερικανικό Εθνικό Ίδρυμα Προτυποποίησης (American National Standards Institute - ANSI),οπότε και προχώρησε στην παραγωγή προτύπων γνωστών ως Αμερικάνικα Εθνικά Πρότυπα. Με την πάροδο των χρόνων και τις συνεχείς αναδιοργανώσεις και μετονομασίες οι επιδιώξεις του οργανισμού για τη διασφάλιση της βέλτιστης ποιότητας ζωής των Αμερικανών πολιτών παρέμειναν ίδιες.
Σκοπός
Σύμφωνα με την επίσημη ιστοσελίδα του ANSI, βασική επιδίωξη του Ιδρύματος αποτελεί η ενίσχυση της παγκόσμιας ανταγωνιστικότητας των αμερικανικών επιχειρήσεων και κατ’ επέκταση η βελτίωση της ποιότητας ζωής των Αμερικανών.
Θυγατρικά Ιδρύματα ANSI
Το ANSI ίδρυσε τέσσερα νέα θυγατρικά ιδρύματα, τα οποία εργάζονται για την ενίσχυση του έργου του και είναι τα εξής:
ANSI Consumer Participation Foundation
Το Ίδρυμα Συμμετοχής Καταναλωτών του ANSI, διοικείται από ένα τετραμελές Συμβούλιο Διαχειριστών (Board of Trustees) και αποσκοπεί στη αύξησης της συμμετοχής διοργανώσεις και γεγονότα που σχετίζονται με την τυποποίηση παρέχοντας οικονομική ενίσχυση.
ANSI Research and Education Foundation
Το Ίδρυμα Έρευνας και Εκπαίδευσης του ANSI διοικείται από ένα τριμελές Συμβούλιο Διαχειριστών (Board of Trustees) και χρηματοδοτεί ειδικά ερευνητικά και εκπαιδευτικά προγράμματα.
ANSI ISO General Assembly Meetings Foundation
Το Ίδρυμα Συναντήσεων της Γενικής Συνέλευσης του ANSI διοικείται από τριμελές Συμβούλιο Διαχειριστών (Board of Trustees) και διευκολύνει την πραγματοποίηση των συναντήσεων της Γενικής Συνέλευσης του ISO.
USNC/IEC General Meetings Foundation
Το Ίδρυμα Γενικών Συναντήσεων USNC/IEC (United States National Committee – USNC of the International Electrotechnical Commission - IEC) διοικείται από τετραμελές Συμβούλιο Διαχειριστών (Board of Trustees) και παρέχει χρηματοδότηση στην USNC για την υλοποίηση των Γενικών Συναντήσεων της IEC.
Μέλη
Τα μέλη του ANSI απαρτίζονται από εταιρείες και επαγγελματίες που σχετίζονται με τον τομέα της Προτυποποίησης και διακρίνονται σε δύο επίπεδα και έξι κατηγορίες, οι οποίες είναι:
Τα επίπεδα διάκρισης των μελών δίνουν τη δυνατότητα Πλήρους (Full Membership) και Βασικής Συμμετοχής (Basic Membership). Από τις παραπάνω κατηγορίες Πλήρη Συμμετοχή δύνανται να έχουν μόνο οι τέσσερις πρώτες, ενώ Βασική Συμμετοχή μπορούν να έχουν όλες οι κατηγορίες μελών εκτός από τους Οργανισμούς.
Δράση
Σε γενικές γραμμές ο ANSI προωθεί διεθνώς τη χρήση Αμερικανικών προτύπων και παράλληλα φροντίζει για τη διασφάλιση της ποιότητας ζωής των Αμερικανών.Στο πλαίσιο των δραστηριοτήτων του εντάσσεται και η αξιολόγηση παγκοσμίως αναγνωρισμένων προγραμμάτων άρρηκτα συνδεδεμένων με την Προτυποποίηση. Επιπλέον,αναπτύσσει και διατηρεί συνεργατικές σχέσεις με συναφείς οργανισμούς σε εθνικό και διεθνές επίπεδο. Παράλληλα, αποτελεί μέλος του Διεθνούς Φόρουμ Διαπίστευσης (International Accreditation Forum - IAF), της Συνόδου Προτύπων Περιοχής Ειρηνικού ( Pacific Area Standards Congress - PASC), της Αμερικανικής Συνεργασίας Διαπίστευσης (American Accreditation Cooperation - IAAC), της Παναμερικανικής Επιτροπής Προτύπων  (Pan American Standards Commission - COPANT) και της Συνεργασίας για την παροχή διαπιστευτηρίων Περιοχής Ειρηνικού (Pacific Accreditation Cooperation - PAC).
Εξωτερικοί Σύνδεσμοι
Κατηγορία:Τυποποίηση
Στάγειρα Χαλκιδικής
Τα Στάγειρα (352 κάτοικοι το 2011) είναι χωριό που βρίσκεται στους πρόποδες του όρους Στρατονικού (Στρεμπενίκος), με υψόμετρο 500 περίπου μέτρα, στη βορειοανατολική πλευρά της Χαλκιδικής. Η απόστασή τους από την πόλη της Θεσσαλονίκης είναι 73 χιλιόμετρα. Έλαβαν το όνομά τους από την αρχαία πόλη των Σταγείρων, η οποία βρίσκεται σε παράλια θέση 10 χιλιόμετρα ανατολικότερα και είναι ο τόπος όπου γεννήθηκε ο φιλόσοφος και πανεπιστήμονας Αριστοτέλης.
Αξιοθέατα
Το χωριό Στάγειρα βρίσκεται πάνω στον κεντρικό οδικό άξονα Θεσσαλονίκης - Ουρανούπολης και απέχει 8 χιλιόμετρα από τη θάλασσα.
Υποδομές
Λειτουργεί το Δημοτικό Σχολείο Σταγείρων-Στρατονίκης και δραστηριοποιείται πολιτιστικός σύλλογος, με το όνομα «Αρχαία Στάγειρα». Από αθλητική άποψη ενεργή είναι η ομώνυμη ποδοσφαιρική ομάδα.
Ιστορικά στοιχεία
thumb|Τα αρχαία Στάγειρα
Αρχαία Στάγειρα
Τα Αρχαία Στάγειρα βρίσκονται σε παράλια θέση, 10 χιλιόμετρα ανατολικά του νεότερου (σημερινού) ορεινού οικισμού των Σταγείρων. Η αρχαία πόλη των Σταγείρων, όπου γεννήθηκε ο Αριστοτέλης, καταστράφηκε από το Φίλιππο Β΄ αλλά ξανακτίστηκε από τον Αλέξανδρο τον Μέγα, προς τιμήν του δασκάλου του. Αυτή η αρχαία πόλη βρίσκεται δίπλα στον σύγχρονο οικισμό της Ολυμπιάδας και αποτελεί επισκέψιμο αρχαιολογικό χώρο.
Πηγές
Κατηγορία:Χωριά του νομού Χαλκιδικής Κατηγορία:Δήμος Σταγίρων-Ακάνθου Κατηγορία:Δήμος Αριστοτέλη
Ένας Φόνος Ανακοινώνεται
Το Πρόσκληση σε Φόνο - ("A Murder Is Announced") είναι αστυνομικό μυθιστόρημα της Αγκάθα Κρίστι που πρωτοεκδόθηκε στη Μεγάλη Βρετανία από την "William Collins, Sons" στη σειρά βιβλίων με γενικό τίτλο "Collins Crime Club" τον Ιούνιο του 1950 και στις ΗΠΑ από την "Dodd, Mead and Company" τον ίδιο μήνα.
Το μυθιστόρημα θεωρείται κλασσικό στο είδος του. Ο μελετητής του έργου της Κρίστι John Curran, μάλιστα κατατάσει το μυθιστόρημα αυτό ανάμεσα στα 10 καλύτερά της.
Κατά την πρώτη έκδοσή του το 1950, το βιβλίο έτυχε μεγάλης προωθητικής ενέργειας, καθώς αποτέλεσε το πεντηκοστό σε σειρά βιβλίο που συνέγραψε η Αγκάθα Κρίστι (αν και στην πραγματικότητα ο αριθμός αυτός είχε ξεπεραστεί ήδη αν προσμετρήσουμε τις έως τότε συλλογές διηγημάτων που είχαν κυκλοφορήσει στο Ηνωμένο Βασίλειο και στις ΗΠΑ).
Περίληψη της πλοκής
Την Παρασκευή 29 Οκτωβρίου, στις μικρές αγγελίες της τρίτης σελίδας της τοπικής εφημερίδας του μικρού χωριού Τσίπιν Γκλέγκχορν, δημοσιεύτηκε μια εξαιρετικά παράδοξη αγγελία: «Αναγγέλλεται μια δολοφονία που θα λάβει χώρα την Παρασκευή, 29 Οκτωβρίου και ώρα 6.30' μ.μ. στο "Λιτλ Πάντοκς". Καλούνται όλοι οι φίλοι. Προσωπικές προσκλήσεις δεν θα σταλούν».
Αυτό προκαλεί μεγάλη έκπληξη στην Λετίσια Μπλάκλοκ- την ιδιοκτήτρια του Λιτλ Πάντοκς, καθώς δεν έχει ιδέα τι σημαίνει η αγγελία· δεν την τοποθέτησε εκείνη και κανείς από τους γνωστούς της δε γνωρίζει περισσότερα. Η Μις Μπλάκλοκ αποφασίζει να δεχτεί την πρόκληση και προετοιμάζεται για τους καλεσμένους εκείνο το απόγευμα. Φυσικά, οι χωρικοί ιντριγκάρονται από αυτήν την ανακοίνωση, και αρκετοί από αυτούς εμφανίζονται εκεί με παράξενες δικαιολογίες, αλλά φανερό ενδιαφέρον. Καθώς το ρολόι χτυπά 6:30, τα φώτα σβήνουν και μια πόρτα ανοίγει απότομα, αποκαλύπτοντας έναν άνδρα με έναν φακό.
Ο άνδρας απαιτεί να "σηκώσουν τα χέρια ψηλά!" και οι περισσότεροι προσκεκλημένοι συναινούν, θεωρώντας ότι συμμετέχουν σε ένα παιχνίδι. Το παιχνίδι τελειώνει απότομα όταν ακούγονται πυροβολισμοί στο δωμάτιο. Η πόρτα κλείνει απότομα και επικρατεί πανικός: σύντομα ανακαλύπτεται ότι έχει πέσει η ασφάλεια, ο δράστης έχει πυροβοληθεί, και το αυτί της Μις Μπλάκλοκ αιμορραγεί, φαινομενικά από μια σφαίρα που πέρασε ξυστά. Το πιο παράξενο γεγονός είναι ότι αυτός που οπλοφορούσε αναγνωρίζεται από την Ντόρα Μπάννερ (μια παλιά φίλη της Λετίσια, με το χαϊδευτικό "Bunny", η οποία επίσης μένει στο Λιτλ Πάντοκς) ως Ρούντι Σερτζ- υπάλληλος στην υποδοχή ενός τοπικού σπα, ο οποίος είχε ζητήσει χρήματα από την Λετίσια λίγες ημέρες πριν.
Καλείται η αστυνομία. Όλα τα στοιχεία δείχνουν ότι η υπόθεση είναι απλά μια παράξενη αυτοκτονία ή θάνατος από ένα ατύχημα, όμως ο επιθεωρητής Κράντοκ είναι δύσπιστος και προς τις δύο πιθανότητες. Κατά τύχη, η Μις Μαρπλ είναι φιλοξενούμενη στο ίδιο σπα που εργαζόταν ο ο Ρούντι Σερζ. Ο Κράντοκ ζητά τη συμβολή της στην υπόθεση, και οι δύο αρχίζουν να συνεργάζονται. Στο σπα γίνεται γνωστό πως ο Ρούντι έχει ποινικό μητρώο για μικροκλοπές και πλαστογραφία και όχι κάτι σοβαρότερο. Η φιλενάδα του, που είναι σερβιτόρα στο σπα, λέει ότι όχι μόνο τον είχαν πληρώσει για να εμφανιστεί τη μέρα του συμβάντος, αλλά είχε μείνει με την εντύπωση πως πρόκειται για ένα «ανόητο αστείο»: ασφαλώς και δεν σκόπευε να τον πυροβολήσουν.
Μετά από αυτά τα νέα δεδομένα, ο Κράντοκ επιστρέφει στο Τσίππινγ Κλεγκχορν.
Ως πρώτη ενέργεια αναζητά το κίνητρο της επίθεσης του Σερζ προς τη Μις Μπλάκλοκ- πράγμα που αποδεικνύεται πολύ δύσκολο, διότι η ίδια δεν έχει γνωστούς εχθρούς. Εργαζόταν για έναν επιτυχημένο επιχειρηματία (τον Randall Goedler) και είχε καταφέρει αρκετά, όμως δεν ήταν αρκετά πλούσια και δεν απολάμβανε μια πολυτελή ζωή. Παρ' όλα αυτά, σύντομα είναι πιθανό να βρεθεί με σημαντική περιουσία στα χέρια της- ο Randall Goedler είναι νεκρός και η περιουσία του έχει περάσει στην χήρα γυναίκα του, η οποία είναι άρρωστη και πολύ κοντά στον θάνατο. Όταν εκείνη πεθάνει, η Μις Μπλάκλοκ θα είναι η νόμιμη κληρονόμος. Εάν όμως βρεθεί νεκρή εκείνη πιο πριν, η κληρονομιά θα περάσει στους μυστηριώδης "Pip" και "Έμμα", παιδιά της αποξενωμένης αδερφής του Randal, της Σόνιας. Κανείς δε γνωρίζει πού διαμένουν αυτοί οι δυο, πόσο μάλλον πώς μοιάζουν.
Κατά την έρευνά του, ο επιθεωρητής Κράντοκ βρίσκει λάδι στους μεντεσέδες της πόρτας του σαλονιού όπου σημειώθηκε ο πυροβολισμός- μιας πόρτας η οποία δεν χρησιμοποιούταν και εμποδιζόταν από ένα τραπεζάκι. Ο Κράντοκ ταξιδεύει στην Σκωτία για να συναντήσει την Belle, η οποία αναφέρει ότι η Λετίσια είχε μια πολυαγαπημένη αδερφή- τη Σάρλοτ- που είχε γεννηθεί με μια βρογχοκήλη. Ο παλιομοδίτης γιατρός πατέρας τους προσπάθησε ανεπιτυχώς να θεραπεύσει την Σάρλοτ, έως ότου εκείνη κλείστηκε στον εαυτό της όσο χειροτέρευε η πάθησή της. Ο πατέρας τους πέθανε πριν τον Δεύτερο Παγκόσμιο Πόλεμο και η Λετίσια παράτησε την εργασία της με τον Goedler και πήρε την αδερφή της στην Ελβετία για να διορθώσει το ελάττωμά της. Οι δυο αδερφές διέμειναν στην Ελβετία μέχρι το πέρας του πολέμου, όμως η Σάρλοτ πέθανε απρόσμενα. Λίγο αργότερα η Λετίσια επέστρεψε στην Αγγλία.
Καθώς η Μις Μαρπλ παίρνει το τσάι της με την Bunny κατά τη διάρκεια μιας βόλτας με τη Λετίσια, η Bunny της αποκαλύπτει πολλές λεπτομέρειες της υπόθεσης: της αναφέρει τη λαδωμένη πόρτα που βρήκε με τον επιθεωρητή και της εκμυστηρεύεται ότι είναι σίγουρη ότι ο Patrick Simmons- ο ξάδερφος της Λετίσια που μαζί με την αδερφή του Julia διαμένει επίσης στο Λιτλ Πάντοκς, δεν είναι αυτός που φαίνεται. Επίσης της αναφέρει ότι είναι απολύτως σίγουρη ότι τη νύχτα του φόνου η λάμπα ήταν διαφορετική από αυτή που είναι τώρα. Αυτό τους το μυστικό τετ-α-τετ διακόπτεται απότομα, όταν επιστρέφει η Λετίσια κοντά τους. Το ίδιο βράδυ, η Λετίσια διοργανώνει ένα πάρτι γενεθλίων για την Bunny μαζί με όλους τους φίλους της. Της φτιάχνει επίσης μια σοκολατένια τούρτα- ενώ πρόκειται για μια δύσκολη περίοδο για την Αγγλία, όπου τα προϊόντα προσφέρονται με δελτία και το βούτυρο και τα αυγά αποτελούν αγαθό πολυτελείας ακόμα και για την αγροτική κοινότητα. Αργότερα το βράδυ, η Bunny αισθάνεται αδιάθετη, ζητά μια ασπιρίνη για τον πονοκέφαλο της από τη Λετίσια και αποσύρεται για ύπνο. Η Bunny βρίσκεται νεκρή από δηλητηρίαση στον ύπνο της.
Η Μις Μαρπλ επισκέπτεται την κ. Μπλάκλοκ, η οποία πενθεί για την απώλεια της Bunny και της ζητά να δει φώτο άλμπουμ που μπορεί να περιέχουν φωτογραφίες της Σόνιας Γκέντλερ- μητέρα των Pip και Έμμα. Όλες οι φωτογραφίες έχουν αρκετά πρόσφατα αφαιρεθεί, αν και βρίσκονταν εκεί λίγο πριν τον θάνατο του Ρούντι Σερζ.